- Hindi News
- National
- मल्टीपर्पज एलीमेंट्री स्कूल के 180 बच्चों को डंप के पास से ही होकर आना पड़ता स्कूल
मल्टीपर्पज एलीमेंट्री स्कूल के 180 बच्चों को डंप के पास से ही होकर आना पड़ता स्कूल
स्टेटकॉलेज के पास डाले जाने कूड़े और वहां लगने वाले डंप से इलाके के लोग और राहगीर तो परेशान हैं हीं, स्टूडेंट्स की सेहत पर भी इसका असर पड़ रहा है। क्योंकि इस डंप के सामने मल्टीपर्पज एलीमेंटरी स्कूल पड़ता है। जिसमें छोटी उम्र के करीब 180 बच्चे पड़ते हैं। डॉक्टरों की मानें तो छोटे बच्चों को इनफेक्शन के साथ-साथ दूसरी बीमारियों का खतरा रहता है। इतना ही नहीं डंप के पास बिक्रम कॉलेज, फिजिकल कॉलेज, मिडिल मल्टीपरपज स्कूल और एलीमेंट्री स्कूल सहित सिविल लाइन का स्कूल भी पड़ता है।
मल्टीपर्पज एलीमेंट्री स्कूल की टीचर सुरेंद्र कौर के मुताबिक डंप हटवाने के लिए कई बार लिखित शिकायत की। निगम के अफसर मौका भी देखने आए पर हालात जस के तस रहे। स्कूल आने वाले बच्चों की उम्र 6 से 11 साल के बीच है। उन्होंने बताया कि सुबह बच्चों को स्कूल आते समय डंप के पास से ही होकर आना पड़ता है। इतना ही नहीं बीमार होने पर बच्चे छुट्टी करते हैं, इससे पढ़ाई पर असर पड़ता है। स्कूल में 11 टीचर हैं। कई बार उनको दो क्लास देखनी पड़ती है। जिला प्रशासन के साथ निगम को चाहिए कि वह यहां से डंप को हटाकर दूसरी जगह शिफ्ट कराए।
इम्यून सिस्टम पर पड़ता असर
^स्कूलऔर पढ़ाई के इंस्टीट्यूट के आसपास कूड़े के डंप नहीं होने चाहिए। इससे बच्चों को इनफेक्शन का खतरा रहता है। कॉलरा, हैजा, टायफाइड, हेपेटाइटिस, हेपेटाइटिस जैसी बीमारियां घेर लेती हैं। भले ही यह देखने में छोटा रीजन लगता तो पर इसका इफेक्ट उम्र बढ़ने के साथ दिखाई देता है। लगातार बीमार रहने से इम्यून सिस्टम प्रभावित होता है। -डॉ.तेजपाल सिंह
क्लास में मौजूद बच्चे। टीचर के मुताबिक बीमारी के चलते बच्चों की पढ़ाई प्रभावित होती है, कई बार टीचर्स को डबल क्लास अटेंड करनी पड़ती है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva